
Narva Lasteaia Cipollino direktori ametisse kinnitamine
1. Asjaolud ja menetluse käik

Narva Linnavalitsuse 19.04.2023. a korraldusega nr 277-k kuulutati välja konkurss Narva Lasteaia Cipollino direktori vaba ametikoha täitmiseks.
Konkursil osalemiseks laekus 3 sooviavaldust. Pärast edukat konkursi läbimist otsustas konkursikomisjon 29.06.2023. a toimunud koosolekul tunnistada Oksana Lešihhina kandidatuur Narva Lasteaia Cipollino direktori ametikohale sobivaks ning esitada ta Narva Linnavalitsusele direktori ametisse kinnitamiseks.
2. Õiguslikud alused

Koolieelse lasteasutuse seaduse § 21 lõike 5 alusel kinnitab konkursi võitnud isiku direktori ametisse linnavalitsus.
3. Otsus

Kinnitada Oksana Lešihhina (isikukood 47306063732) Narva Lasteaia Cipollino direktori ametisse.
4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

